4. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΑΣ Αριθ. 29400 της 4/30 Νοεμ. 1943 Περί τρόπου κοινοποιήσεως εκθέσεων εις περιπτώσεις τινάς επικινδύνων κτιρίων. ΄Εχοντες υπ’ όψει τας διατάξεις της παρ. 3 του άρθρ. 76 του από 17 Ιουλ./16 Αυγ. 1923 Ν.Δ/τος «περί σχεδίων Πόλεων κλπ. «ορίζομεν τον τρόπον της κοινοποιήσεως των εκθέσεων των επικινδύνων ως και των επικινδύνως ετοιμορρόπων οικοδομών, εις τας κάτωθι περιπτώσεις, ως ακολούθως: 1.Προκειμένου περί αγνώστου διαμονής ιδιοκτήτου ως και ιδιοκτήτου απουσιάζοντος εκ της πόλεως ή κώμης ένθα το επικίνδυνον ακίνητον, αι εκθέσεις εν γένει κοινοποιούνται εις τον πληρεξούσιον ή αντιπρόσωπον τούτου και τούτου μη υπάρχοντος εις τον καθ’ οιονδήποτε τρόπον και υπό οιανδήποτε ιδιότητα εισπράττοντα τα μισθώματα της οικοδομής. 2.Εις την ως άνω περίπτωσιν εάν το ακίνητον είναι ακατοίκητον, δεν υπάρχει δε ή δεν δύναται να εξακριβωθή πληρεξούσιος ή αντιπρόσωπος του ιδιοκτήτου αι εκθέσεις κοινοποιούνται εις τινα των διακριβουμένων οιουδήποτε βαθμού συγγενών αυτού και τούτου μη καθισταμένου δυνατού εις τον οικείον Δήμαρχον ή Πρόεδρον της Κοινότητος και τοιχοκολλώνται εις το επικίνδυνον ακίνητον. 3.Τα εν τη προηγουμένη περιπτώσει ισχύουν και εάν ο ιδιοκτήτης του ακατοικήτου ακινήτου είναι άγνωστος, ουδείς δε καθίσταται δυνατόν να εξακριβωθή πληρεξούσιος ή αντιπρόσωπος ή συγγενής αυτού. 4.Εις την περίπτωσιν της κοινοποιήσεως προς τον Δήμαρχον ή τον Πρόεδρον της Κοινότητος και της εκ παραλλήλου τοιχοκολλήσεως των εκθέσεων, επιβάλλεται η δημοσίευσις εις την Εφημερίδα της Κυβερνήσεως προσκλήσεως προς τον ιδιοκτήτην, γνωστόν ή άγνωστον, του ακατοικήτου ακινήτου ίνα λάβη γνώσιν της γενομένης κοινοποιήσεως. Η δημοσίευσις αύτη της προσκλήσεως παραλείπεται εις περίπτωσιν επικινδύνως ετοιμορρόπου εφ’ όσον η ανάγκη της ταχείας κατεδαφίσεως προς άρσιν του κινδύνου δεν επιτρέπει αναβολήν ίνα πραγματοποιηθή η δημοσίευσις της προσκλήσεως. Σελ. 330 23.Δ.ζ.4 Επικίνδυνες οικοδομές 